एक सप्ताह बाद अंडा-गुंडरदेही के बीच चलेगी सिटी बस
गुंडरदेही ब्लाॅक मुख्यालय में एक सप्ताह बाद यात्रियों की सुविधाओं में विस्तार होगा। दुर्ग से अंडा तक चलने वाली सिटी बस गुंडरदेही तक तीन फेरा लगाएगी। वहीं धमतरी व राजनांदगांव में चलने वाली सिटी बस भी गुंडरदेही बस स्टैंड तक आएगी। इसके लिए अधिसूचना जारी हो गया है।
परिवहन मंत्री राजेश मूणत व कमिश्नर रायपुर ओपी पाल की सहमति से अधिसूचना जारी होने के बाद गुंडरदेही विधायक राजेन्द्र राय ने भी पुष्टि के लिए बस संचालन करने वाले मालिक से चर्चा की। तब एक साथ कई सौगातें मिलने की जानकारी हुई। पहले सिर्फ दुर्ग व धमतरी से गुंडरदेही तक सिटी बस चलने की चर्चा चल रही थी। अब राजनांदगांव से गुंडरदेही तक भी सिटी बस चलेगी। इससे यात्रियों को राहत मिलेगी। विधायक राजेन्द्र राय ने बताया कि सिटी बस नए बस स्टैंड से राजनांदगांव से गुंडरदेही 39 किलोमीटर तक चलेगी। वहीं गुंडरदेही से धमतरी 38 किलोमीटर तक भी एक सिटी बस चलेगी। इसके अलावा पहले से चल रही सिटी बस जो दुर्ग से अंडा पहुंचती है, वे एक सप्ताह बाद अंडा से होकर गुंडरदेही मुख्यालय पहुंचेगी। अभी छह फेरा ले रही है। दुर्ग, धमतरी व राजनांदगांव तीनों जिले से एक दिन में सभी सिटी बस 18 फेरा लगाएगी। सिटी बस टलने से गुंडरदेही क्षेत्रवासियों को आवागमन में सुविधा मिलेगी।
मंत्री और अधिकारी से हो चुकी है बात
मंत्री, अधिकारी व सिटी बस मालिक से हमारी बात हो चुकी है। अधिसूचना जारी हो गई है। हैदराबाद में रहने वाले सिटी बस के मालिक सुनील छत्रा से बात किए है, वे मंगलवार को यहां आकर परमिट व अन्य प्रक्रियाओं को पूरा करेंगे। धमतरी, राजनांदगांव से गुंडरदेही मुख्य मार्ग में जल्द ही सिटी बस चलेगी। साथ ही एक्सटेंशन होने के बाद अंडा तक चलने वाली सिटी बस 14 किमी दूर गुंडरदेही तक आएगी। यात्रियों की सुविधाएं बढ़ेगी। राजेन्द्र राय, विधायक, गुंडरदेही
ऐसे समझें, लोगों को कैसे मिलेगी राहत
धमतरी से गुंडरदेही की दूरी 39 किलोमीटर है। वहीं राजनांदगांव व गुंडरदेही की दूरी लगभग 38 किलोमीटर है। फिलहाल प्राइवेट बसों से यात्री सफर कर रहे हैं। वहीं दुर्ग से आने वाली सिटी बस अंडा तक चलती है। जो एक्सटेंशन के बाद जल्द ही गुंडरदेही तक आएगी। अंडा और गुंडरदेही की दूरी 14 किलोमीटर है। जिले के दुर्ग-गुंडरदेही मुख्य मार्ग में सिटी बस दौड़ती नजर आएगी। बताया गया कि पब्लिक डिमांड पर आउटर में बस चलाने का प्रस्ताव पिछले वर्ष ही तैयार हो चुका है।
धमतरी-राजनांदगांव से भी पहुंचेगी सिटी बस, अधिसूचना जारी
दुर्ग रेलवे स्टेशन तक पहुंचने आसानी होगी
अब तक लोग दुर्ग-भिलाई किसी काम के सिलसिले में पहुंचते हैं। ज्यादातर यात्री जो लंबी यात्रा करते हैं, वह ट्रेन का सहारा लेते हैं। जिले में दुर्ग व रायपुर जाने की सुविधा मिलती है। लोगों में जल्दबाजी होती है। सिर्फ ट्रेन व निजी बस के भरोसे लोग रहते है। जब सिटी बस की सुविधा मिलेगी तो दुर्ग रेलवे स्टेशन पहुंचने में आसानी होगी, क्योंकि दुर्ग से ही रायपुर व अन्य राज्य पहुंचने के लिए स्पेशल, एक्सप्रेस ट्रेन चलती है। सिटी बस चलने से रेल यात्रियों को सुविधा होगी।
एक ही रूट में होने से सुविधा, पैसे की बचत
सिटी बस चलाए जाने की मांग क्षेत्रवासी लंबे समय से करते आ रहे है। गुंडरदेही-निकुम-अंड़ा-दुर्ग-भिलाई एक ही रूट में है। इस वजह से सिटी बस चलाए जाने पर सहमति बनी है। निजी बसों की अपेक्षा सिटी बस में किराया कम लगेगा। साथ ही कम समय में दुर्ग पहुंचेगे। दुर्ग से गुंडरदेही पहुंचने में भी कम समय लगेगा। वर्तमान में यह हो रहा है कि दुर्ग से गुंडरदेही आने में देरी हो जाती है, कारण निजी बस रुक-रुक चलती है। सिटी बस चलने के बाद राहत मिलेगी।
हाईस्पीड एसी बस के साथ चलेगी सिटी बस
हाईस्पीड एसी बस के साथ धमतरी-राजनांदगांव से गुंडरदेही तक चलेगी सिटी बस, एक्सटेंशन के बाद अंडा से गुंडरदेही आएगी। हाईस्पीड एसी बस के साथ जल्द ही गुंडरदेही क्षेत्रवासियों को दुर्ग, धमतरी व राजनांदगांव जाने के लिए सिटी बस की सौगात मिलेगी। तीन सिटी बस अलग-अलग मार्ग से होकर गुंडरदेही पहुंचेगी। इससे क्षेत्रवासियों को सुविधा होगी। जानकारी अनुसार सिटी बस चलाए जाने को लेकर शासन की ओर से हरी झंडी पिछले वर्ष से मिल चुकी है।
hin_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva